\_\_\_\_\_\_\_\_\_\_\_\_\_\_\_\_\_

Paditësi: \_\_\_\_\_\_\_\_\_\_\_ .

E Paditura: \_\_\_\_\_\_\_\_\_\_\_\_\_\_\_\_

Data: \_\_\_\_\_\_

Vlera e kontestit: \_\_\_\_\_

Padi

për shkelje të së drejtës së autorit dhe kompensim të dëmit

Kjo padi paraqitet bazuar në nenin 124 të Ligjit nr. 08/L-205 për të drejtën e autorit dhe të drejtat e përafërta, i cili specifikon se në çdo rast shkeljeje ose kërcënimi për shkelje të së drejtës së autorit ose të drejtave të përafërta, autori ose mbajtësi i së drejtës mund të kërkojë njohjen e kësaj të drejte, ndërprerjen e shkeljes dhe mospërmbushjen e saj në të ardhmen.

Paditësi më datë \_\_\_\_\_\_\_ ka performuar në një koncert të mbajtur në Prishtinë për herë të parë veprën muzikore, ku kantautor është vetë paditësi. Pas performancës live në këtë koncert të organizuar nga Komuna e Prishtinës, disa video të këngës janë publikuar në rrjete sociale. Paditësi nuk ka bërë ndonjë incizim tjetër të veprës muzikore në fjalë, përveç të koncertit.

Provë nr. 1: Video e koncertit të datës \_\_\_\_\_ .

Pas pesë (5) viteve nga data e koncertit, paditësi e sheh një video në platformën YouTube ku i padituri performon veprën muzikore të paditësit dhe e paraqet si vepër të tij. Kjo video e publikuar më datë \_\_\_\_ merr bujë të madhe, shumë klikime dhe pastaj fillon të shfaqet edhe në televizionet e Kosovës. Paditësi i njofton televizionet që atij i janë shkelur të drejtat autoriale andaj kërkon që kjo video të mos paraqitet më dhe se mund të kenë pasoja.

Provë nr. 2: Videoja në YouTube e datës \_\_\_ \_\_\_\_ dhe numri \_\_\_\_\_ i klikimeve të saj.

Televizionet kanë hequr videon nga transmetimi, por i padituri nuk ka ndaluar shfaqjen e videos në YouTube dhe as nuk ka ndërmarrë hapa për të njohur autorësinë e paditësit mbi veprën muzikore. Për më tepër, i padituri ka vazhduar të performojë këtë vepër në koncerte të tjera, duke përfituar materialisht nga puna e paditësit.

Provë nr. 3: Lista e koncerteve dhe performancave të datës \_\_\_\_ deri më datë \_\_\_\_ ku i padituri ka interpretuar veprën muzikore.

Paditësi, përmes kësaj padie, kërkon që gjykata të njohë shkeljen e të drejtës së autorit dhe të detyrojë të paditurin të kompensojë dëmet e shkaktuara, duke përfshirë:

1.Kompensimin financiar në vlerë \_\_\_\_\_\_\_ sipas Ligjit për të drejtat e autorit dhe të drejtat e përafërta.

2.Dëmet jomateriale për shkaktimin e stresit dhe dëmtimin e reputacionit të paditësit.

3.Ndalesën e menjëhershme të çdo shfrytëzimi të mëtejshëm të veprës muzikore nga i padituri pa lejen e paditësit.

4.Publikimin e një kërkim faljeje publike nga i padituri në të gjitha mediat ku ka paraqitur veprën muzikore si të tijën.

Provë nr. 4: Vlerësimi i të ardhurave të fituara nga i padituri përmes performancave dhe publikimeve të veprës muzikore të paditësit.

Si rezultat i shkeljes së të drejtës së autorit, paditësi paraqet këtë padi duke kërkuar që gjykata pas administrimit të provave të marrë këtë:

AKTGJYKIM

1.APROVOHET padia e paditësit \_\_\_\_\_\_\_ kundër të paditurit \_\_\_\_\_\_\_ .

2.DETYROHET i padituri që të paguajë kompensimin financiar në vlerë prej \_\_\_\_\_ .

3. DETYROHET i padituri që të kompensojë paditësin për dëmet jomateriale të shkaktuara, përfshirë stresin dhe dëmtimin e reputacionit.

4.NDALOHET i padituri nga çdo shfrytëzim i mëtejshëm i veprës muzikore pa lejen e paditësit.

5.DETYROHET i padituri që të publikojë një kërkim falje publike në të gjitha mediat ku ka paraqitur veprën muzikore si të tijën.

6.DETYROHET i padituri që t’i paguajë shpenzimet e procedurës, paditësi i kërkon në bazë të tarifës së avokatëve.

Paditësi:

Vendi: \_\_\_\_\_\_\_\_

\_\_\_\_\_\_\_\_\_\_